cyanic-selkie/wikianc huggingface dataset:
Keplerbunn
Vitess
Fir d'Haaptscheet vun der Ellips gëtt et awer och analytesch Léisungen, déi sech eleng mat Hëllef vun der Ellipsegeometrie berechne loossen, an ouni d'Gravitatiounsparameter auskommen:
Well sech de Radiusvektor an de Scheetelen differentiell kaum ännert, gëllt:
Stéierend Kraaft
Duerch onreegelméisseg oder weider Himmelskierper ass d'Gravitatiounsfeld awer net kugelsymmetresch, woduerch Bunnstéierungen entstinn. Och kleng Bremseffeten duerch Gasen, Meteoroiden oder duerch Stralungsdrock droen dozou bäi. Doduerch ännere sech lues d'Zuelewäerter vun de sechs Bunnelementer.
Et kann een dës zäitofhängeg oder periodesch Effete duerch d'Method „Variatioun vun den Elementer“ berechnen, woubäi all momentan („oskuléierend“) Keplerellips stänneg an déi nächst iwwergeet. D'Bunnstéierunge kënne laangzäitlech (ëmmer a gläicher Richtung) oder periodesch sinn. An der Géigend vun irregulär geformte Himmelskierper oder beim Fluch duerch Matièrewolleke trieden och onreegelméisseg Effeten op.
D'Bunnachse (a) vun den aacht Planéiten aus eisem Sonnesystem bleiwe praktesch konstant, well hir Mass grouss an d'Bunne kreesähnlech sinn. Asteroide a Koméite kënnen awer gravéierend Ännerunge kréien, wa si engem Planéit méi no kommen. Bei niddrege kënschtleche Äerdsatellite sinn d'Bunnstéierunge e puer zéngtel Grad pro Stonn resp. e puer Kilometer a loossen op déi genee Form vum Geoid schléissen.
Streng geholl zielen exakt Keplerbunnen nëmme fir kugelfërmeg Kierper, dës Bedingung ass bei gréissere Distanzen an der Astronomie genuch erfëllt. Och fir Moundbunne ëm staark ofgeplatt Planéiten (z. B. Jupitermounde) kann ee mat Kepler Formele rechnen, wann dat drëtte Keplergesetz ëm e klenge Faktor ergänzt gëtt. De facto leeft dës (zousätzlech zu der Bunnachs a) op e siwent Bunnelement fir d'Ëmlafzäit eraus.
Kuckt och
Kozmikus sebességek
Bénifontaine
Bénifontaine, ass eng franséisch Gemeng am Departement Pas-de-Calais an der Regioun Hauts-de-France.
Glen Campbell
De Glen Travis Campbell, gebuer den 22. Abrëll 1936 zu Delight, am Arkansas, a gestuerwen den 8. August 2017 zu Nashville, war en US-amerikanesche Country-Sänger a Gittarist. Hien hat, mat iwwer 45 Millioune verkaaften Albumen, a senger jorelaanger Carrière Succès och iwwer de Country-Genre eraus. Zu senge bekanntsten Titelen zielen Rhinestone Cowboy a Southern Nights. Geleeëntlech war hien och Schauspiller.
Margo Lion
D'Margo Lion, gebuer als Marguerite Hélène Constantine Barbe Élisabeth Lion den 28. Februar 1899 zu Konstantinopel a gestuerwen de 25. Februar 1989 zu Annecy-le-Vieux, war eng franséisch Schauspillerin.
An den 1920er Joren ass d'Margo Lion zu Berlin als Sängerin opgetrueden.Vun 1926 un huet si och Rollen a Filmer an Däitschland iwwerholl. No 1933 war si haaptsächlech a franséische Filmer ze gesinn.
Alicia Penalba
D'Alicia Penalba, gebuer de 7. August 1913 zu San Pedro an der argentinescher Provënz Buenos Aires, gestuerwen de 4. November 1982 zu Paräis, war eng Sculptrice.
Montefalco
Montefalco ass eng italieenesch Uertschaft a Gemeng an der Provënz Perugia, Regioun Umbrien.
Astrobee
Astrobee ass eng amerikanesch Héichtefuerschungsrakéitebaurei mat Feststoffundriff vum Produzent Aerojet. Dobäi ass ze beuechten, datt déi nummeréiert Varianten an d'Varianten -D an -F sech entwécklungshistoresch net gläichen.
Et goufe verschidde Versioune realiséiert:
Déi dräistufeg Astrobee 500 (Éischt Stuf: Genie, Zweet Stuf: Alcor, Drëtt Stuf: Asp) ka bis 1000 km Héicht fléien, huet e Startschub vun 161 kN, eng Startmass vun 900 kg, en Duerchmiesser vun 0,38 m an eng Längt vu 7,80 m.
Déi zweestufeg Astrobee 1500 (Éischt Stuf: Aerojet Junior + 2 Recruit, Zweet Stuf: Alcor) ka bis 1000 km Héicht fléien, huet e Startschub vu 566 kN, eng Startmass vu 5.200 kg, en Duerchmiesser vun 0,79 m an eng Längt vun 10,40 m.
Déi zweestufeg Astrobee 200 (Éischt Stuf: Nike, Zweet Stuf: Alcor) ka bis 350 km Héicht fléien, huet e Startschub vun 161 kN, eng Startmass vun 800 kg, en Duerchmiesser vun 0,38 m an eng Längt vu 6,30 m.
Déi eestufeg Astrobee D ka bis 140 km Héicht fléien, huet e Startschub vun 23,00 kN, eng Startmass vun 100 kg, en Duerchmiesser vun 0,15 m an eng Längt vun 3,90 m.
Déi eestufeg Astrobee F ka bis 375 km Héicht fléien, huet e Startschub vun 178,00 kN, eng Startmass vu 1.500 kg, en Duerchmiesser vun 0,38 m an eng Längt vun 11,50 m.
Jean Reiter
De Jean Reiter, gebuer de 14. Februar 1954, ass ee lëtzebuergesche Professer am Secondaire a Philosoph.
No senge Secondairesstudien am Lycée Michel-Rodange an der Stad huet de Jean Reiter op der Sorbonne zu Paräis Philosophie studéiert. No engem DEA iwwer d'Philosophie vum Kierkegaard a vum Heidegger, ëmmer nach op der Sorbonne, ass hien 1979 als Professeur stagiaire an den LMRL zeréckkomm. Seng wëssenschaftlech Thees am Kader vum Stage, Le temps chez Kierkegaard et Heidegger, huet hien 1981 verdeedegt. 1983 krut hie seng éischt Nominatioun an de Péitenger Lycée Mathias-Adam. 1997 huet hie seng Mutatioun an den LMRL ugefrot a kritt. Do war hien iwwregens vun 2003 bis 2006 Directeur adjoint. 2006 huet de Jean Reiter déi Plaz opginn an huet sech an de Kolléisch versetze gelooss.
De Jean Reiter huet nieft der Philosophie och Franséisch enseignéiert. 2016 ass hien a Pensioun gaangen an ass du geschwë fräie Mataarbechter beim radio 100,7 ginn. Do betreit hien eng Radiossendung ënner dem Titel "Liewenswäisheeten".
Vun 2016 bis 2019 huet hien, als "reintegréierte Professer", nees franséisch Coursen am Stater Kolléisch ginn.
Jang-de-Blannen-Gedenkplack am Stater Park
D' ass eng bronzen Erënnerungsplack déi op engem stenge Block festgemaach ass. Se erënnert un de Grënner vun der Schueberfouer, de Johann vu Lëtzebuerg, genannt Jang de Blannen, Grof vu Lëtzebuerg, vu Chiny, a Kinnek vu Béimen (1296 - 1346).
D'Plack steet an der Rue Adames, tëscht dem Boulevard de la Foire an dem Accès fir an e Stater Park. Se gouf op d'Initiativ vum President vun de Forainen opgeriicht, als Merci datt de Jang de Blannen d'Schueberfouer ageféiert hat. D'offiziell Aweiung war den 23. August 1975.
D'Plaz ronderëm d'Gedenkplack ass am August 2020 nei amenagéiert an opgewäert ginn.
Text op der Plack
Op der Plack steet dësen Text: A
JEAN L'AVEUGLE
FONDATEUR DE LA
SCHUEBERFOUER
LES FORAINS
RECONNAISSANTS
Scriptorium
D'Klouschterskriptorien hu virun allem am Fréimëttelater bal nëmme fir hiren eegene Gebrauch, oder awer op Commande, fir en Adlege geschafft. Zanter dem 13. Joerhonnert koumen och biergerlech Schreifatelieren op (z.B. fir de Besoin u Bicher vun den Universitéiten ze decken, déi no an no entstane sinn).
Mat der Etabléierung vum Buchdrock mat beweegleche Lettere gouf d'Kultur vum Skriptorium bal ganz duerch d'Typographeum ofgeléist.
Ëm d'11. Joerhonnert war d'Klouschter Iechternach bekannt fir säi Scriptorium, an deem verschidde Codices geschafe goufen.
Produktiounsschrëtt
De Commeanditaire vum Buch (Codex) huet festgeluecht, wéi d'Ofschrëft auszegesinn hätt, an huet zum Deel och d´Produktiounsmaterialie wéi Gold oder Pigmenter zur Verfügung gestallt. Wichteg war et fir de Scriptor, eng Virlag ze hunn, fir de Layout an d'Säitenzuel kënnen ofzeschätzen.
Geschriwwe gouf op Pergament. vum 14. Joerhonnert un och op Pabeier. Dorop goufe fir d'éischt Linne gezunn, deenen hir Héicht an Zuel ausgerechent gouf, woubäi och der Zuel vun de Béi - duebel oder véierfach gefaalt - Rechnung gedroe gouf. Da gouf geschriwwen, woubäi d'Plaz fir Initialen (Ufanksbuschtawen) a soss Illustratioune fräi gelooss gouf. Dës goufen an der Reegel duerno vun Zeechner - Rubricator fir d'Initialien an IIlustrator fir d'Molereie genannt - ausgemoolt.
E Buchbënner huet dono dann déi fäerdeg Béi zesummegebitzt a mat engem Aband verbonnen. Grad bei liturgesche Bicher konnten op dësem Aband wäertvoll Materialie verschafft ginn, wéi Edelsteng, Elfebeen versëlwer t oder vergolt Relieffer, asw.
AVL-Linn 22
D'AVL-Linn 22 ass eng Buslinn vun de Stater Bussen. Se fiert zanter dem 13. Dezember 2020 um Trajet Cloche d'or, P+R Stade de Luxembourg - Gare - Stad - Areler Strooss - Stroossen, Primeurs an zeréck.
Conférence générale de la jeunesse du Luxembourg
D'Conférence générale de la jeunesse du Luxembourg, och De Jugendrot genannt, ass den Daachverband vun de Jugendorganisatiounen zu Lëtzebuerg.
Nicolas-Édouard Becker
Den Nicolas-Édouard Becker, gebuer als Nicolas Becker den 23. August 1842 zu Wuermer a gestuerwen de 7. Juni 1920 zu Fredonia am Ozaukee County am amerikanesche Staat Wisconsin, war e lëtzebuergeschen Auteur.
Conférence générale de la jeunesse du Luxembourg
Roll vum Jugendrot
D'Zil vum Jugendrot ass et fir d'representatiivt Organ fir Jugend zu Lëtzebuerg ze sinn.
AVL-Linn 22
D'Linn 22 huet 17 Halten um Aller an der 18 um Retour. Se fiert vu méindes bis freides all 10 Minutten, samschdes a sonndes fiert se net.
Nicolas-Édouard Becker
Liewen a Wierk
Den Nicolas-Édouard Becker ass 1854 am Alter vun 12 Joer zesumme mat sengen Elteren a sengen 3 Schwësteren an Amerika ausgewandert. Hien huet do am Ufank op der Farm vu sengem Papp matgeschafft, gouf dann awer selwer Farmer, spéider och nach Stadschreiwer, Friddensriichter an Notaire zu Fredonia am Ozaukee County am Wisconsin. Hien huet och als Schoulmeeschter fir déi lëtzebuergesch Auswandererkanner geschafft. Spéider war en och politesch aktiv a gouf Deputéierte vum Staat Wisconsin.
Hie war niewebäi och Mataarbechter vun der lëtzebuergescher Press an Amerika an huet eng grouss Zuel Gedichter a lëtzebuergescher Sprooch an der Luxemburger Gazette für Recht und Wahrheit vum Nicolas Gonner an an der Luxemburger Post, déi zu Chicago an de Joren 1897 bis 1900 erauskoum, verëffentlecht.
Den Nicolas Gonner huet déi gesammelt Texter vum Becker a sengen zwou Anthologien Onserer Lider a Gedichter an onserer Letzeburger-deitscher Sproch (1879) a Prairieblummen (1883) verëffentlecht.
1908 huet de Becker zu Chicago eng Sammlung vu senge Gedichter erausginn ënnert dem Numm ''Lexicon der eigenthümlichen Benennungen vieler Bewohner des Nördlichen Theils, von Ozaukee Co., Wis. und Umgebung. In zwei Theilen. Gesammelt und Herausgegeben von N.E. Becker. Nebst einem Anhang Luxemburgischer Gedichte von demselben''.
Den Nicolas-Édouard Becker huet eng Rei amerikanesch Ausdréck an d'Lëtzebuergesch agefouert, z. B. Blockhaus, Farm, Tomahawk, Skalp.
AVL-Linn 22
Duerch eng Zesummenaarbecht mat der Gemeng Stroossen fiert d'Linn 22 iwwer d'Gemengegrenz vun der Haaptstad bis an d'Rue des Primeurs zu Stroossen; se zielt net zu de Linnen, déi vum Mobilitéitsministère subventionéiert ginn.
Conférence générale de la jeunesse du Luxembourg
Roll vum Jugendrot
D'Missioune vum Jugendrot begräifen:
AVL-Linn 22
Halten op der Linn 22
(D'Nimm vun den Halte si sou uginn, wéi se am offizielle Fuerplang publizéiert sinn.)
Conférence générale de la jeunesse du Luxembourg
Memberen
Déi aktuell(2022) 31 Membere vum Jugendrot sinn :
Presidenten
…
AVL-Linn 22
Entwécklung vun der Linn 22
Mat der selwechter Linnennummer goufe follgend Trajete gefuer: Mat der Ouverture vum Lycée Vauban gouf den Trajet am Februar 2018 vun der Gare bis op de P+R Lëtzebuerg-Süd verlängert, fir eng nei Halt beim Campus francophone unzefueren. Am Oktober 2018 gouf den Terminus vum P+R Lëtzebuerg-Süd op d'Cloche d'or verluecht. Vum selwechten Datum u gouf och, am Kader vum Tramsschantjen, d'Streck an der Uewerstad ugepasst: d'Linn 22 ass vun do un a Richtung Cloche d'or net méi duerch d'Arsenalstrooss, ma iwwer d'Montereysavenue gefuer.
Alert (Nunavut)
Alert ass eng Uertschaft a Militärbasis an der Regioun Qikiqtaaluk am Territoire Nunavut a Kanada. Et läit am Norde vun der Ellesmere-Insel, um nërdlescht Polargebitt, an ass déi nërdlechst ëmmer besat mënschlech Siidlung op der Äerd.
AVL-Linn 22
Entwécklung vun der Linn 22
Wéinst dem Tramsschantje am Garer Quartier ass den Trajet tëscht der Gare an der Uewerstad den 3. November 2019 iwwer d'Al Avenue, d'Al Bréck an de Boulevard Roosevelt geluecht ginn amplaz iwwer d'Nei Avenue an d'Nei Bréck.
Dick Richards (Filmregisseur)
Den Dick Richards, gebuer als Richard Richards den 9. Juli 1936 zu New York City, ass en US-amerikanesche Filmregisseur, Filmproduzent an Dréibuchauteur.
Gedenkplack fir d'Lëtzebuerger Fraen am Reichsarbeitsdienst
D' ass eng Gedenkplack an der Verrière vun der Gare an der Stad Lëtzebuerg. Si erënnert drun, datt d'Nazien am Zweete Weltkrich 3.614 Lëtzebuerger Meedercher a Fraen haaptsächlech vun der Stater Gare aus an Däitschland gefouert hunn, wou se am Reichsarbeitsdienst (RAD) oder Kriegshilfsdienst (KHD) hu misse schaffen.
D'Plack gouf am Kader vum Nationale Kommemoratiounsdag den 18. Oktober 2020 vum Grand-Duc Henri a Presenz vum Premier Xavier Bettel an der Maisy Ginter-Bonichaux devoiléiert. D'Maisy Bonichaux ass eng vun de Iwwerliewenden, déi zum "Ehrendienst am deutschen Volk" gezwonge gi war.
Rubin
Den Numm Rubin kënnt vum mëttellaténgesche rubens, rubinus fir rout, dee Rouden.
Gedenkplack fir d'Lëtzebuerger Fraen am Reichsarbeitsdienst
Den Text op der Plack ass deen heiten: Drënner steet den Text op Franséisch.
Rubin
Rubine kommen ausser an der Antarktis op alle Kontinente vir. Déi am meeschte gesicht ginn, kommen aus Asien (Haaptexportlänner: Myanmar, Thailand a Sri Lanka). An Europa goufen a Finnland, op Grönland, an Norwegen an an Nordmazedonien Rubine fonnt.
NGC 1381
Den NGC 1381 ass eng lënsefërmeg Galaxis am Stärebild Fornax.
Rubin
Zanter 1835 kann ee Rubinen och kënschtlech produzéieren.
NGC 1381
D'Galaxis gouf am Joer 1865 vum Astronom Julius Schmidt mat sengem 16 cm-Teleskop entdeckt. Den NGC 1381 ass e Member vum Fornax-Galaxiëkoup.
Rubin
Rubine gi virun allem als Edelsteng an der Bijouterie verschafft, wou se geschlaff ginn, fir a Bijouen integréiert ze ginn.
Synthetesch eenkristallin Rubine sinn en aktiivt Medium a Rubinlaseren.
Och a Prezisiounsinstrumenter wéi Aueren, Koordinate-Miessapparater oder Nole vu Plackespiller komme Rubinen zum Asaz.
Geozentrescht Weltbild
D'Theorie vum geozentreschem Weltbild (gr: Geos = "Äerd" a kentron = "Zenter") seet, datt d'Äerd de Mëttelpunkt ass, ronderëm deen all d'Planéiten kreesen.
Les mauvaises rencontres
Les mauvaises rencontres ass e franséische Film vum Alexandre Astruc aus dem Joer 1955 nom Roman Une sacrée salade  vum Cécil Saint-Laurent.
Portal Lëtzebuerg/Neist Artikelen/Archiv 2020
Dat hei ass d' Archiv vun den neien Artikele vun 2019, déi en Zesummenhank mat Lëtzebuerg hunn, an dofir an der Rubrik "Neist Artikelen" am "Portal Lëtzebuerg" opgezielt goufen.
D'Nimm vun den Artikele sti chronologesch vun hannen no vir, wéi se bäigesat goufen.
Les mauvaises rencontres
Ëm wat geet et am Film?
D'Journalistin Catherine Racan lieft nëmme fir hir Carrière…
Portal Lëtzebuerg/Neist Artikelen/Archiv 2020
2020
< Archiv 2019
Irène Tunc
'Irène Tunc, gebuer als Irène Pierrette Louise Tunc de 25. September 1934 zu Lyon a gestuerwen de 16. Januar 1972 zu Versailles war eng franséisch Schauspillerin. Am Joer 1954 war si Miss France.
Vun 1958 bis 1964 war si mam belsche Filmregisseur Ivan Govar bestuet. Duerno huet si sech mam franséische Filmregisseur Alain Cavalier bestuet.
1972 ass si bei engem Verkéiersongléck am Alter vun nëmme 37 Joer gestuerwen.
AVL-Linn 14
D'AVL-Linn 14 ass eng Buslinn vun de Stater Bussen. Se fiert zanter dem 13. Dezember 2020 um Trajet Zéisseng, Boy Konen - Gare - Stad - Clausen - Fetschenhaff - Zens, Waassertuerm an zeréck. Zu Zéisseng fiert se duerch den neie Quartier „Am Brill“. Se huet 34 Halten um Aller an der 33 um Retour a fiert vu méindes bis samschdes all 15 véierel Stonn
Sonndes fiert d'Linn just am Hallefstonne-Rhythmus tëscht der Gare an dem Zens.
D'Linn gëtt mat Elektro- oder Elektro-Hybridbussen assuréiert. Um Terminus um Zens ass eng Opluetstatioun wou d'Bussen nees opgeluede ginn.
Norcia
Norcia ass eng italieenesch Uertschaft a Gemeng an der Provënz Perugia, Regioun Umbrien.
AVL-Linn 14
Entwécklung vun der Linn 14
Se hat 24 Halten um Aller an och um Retour an ass vu méindes bis samschdes all 15 Minutten a sonndes all hallef Stonn gefuer. D'Linn 14 hat déi zwéin Terminussen zesumme mat der Linn 9.
Conrardy
Et ass de Familljennumm vun ë. a. follgende Persounen:
Weilerbacher Schmelz
D'Weilerbacher Schmelz war eng kleng Schmelz fir Goss ze produzéieren an ze verschaffen, déi schonn am 18. Joerhonnert funktionéiert huet a bis 1958 a Betrib war. Si war ënner anerem am Besëtz vun der Abtei Iechternach a vun der Famill Servais a stoung zu Weilerbach bei Bollenduerf an der Verbandsgemeng Südeifel.
Geschicht
D'Benediktinerabtei Echternach hat 1762 fir 19.570 Frang eng kleng Schmelz bei Bollendref kaaft. Well op där Plaz d'Produktioun net gesteigert konnt ginn, huet den Abt Emmanuel Limpach decidéiert, tëscht 1777 a 1779 eng nei grouss Schmelz an der Nopeschuertschaft Weilerbach ze bauen. 1780 gouf nach e Verwaltungsgebai an dem Abt seng Summerresidenz, dat spéidert Schlass Weilerbach bäigebaut. D'Pläng dovu ware vum Tirouler Baumeeschter Paul Mungenast.
Wéi e puer Joer méi spéit déi franséisch Revolutiounstruppen d'Géigend besat hunn, gouf d'Proprietéit 1794 vum franséische Staat beschlagnahmt a 1797 huet de franséische Kommissär Nicolas Vincent Légier d'Schmelz an d'Schlass gesteet. Deen huet en ettlech Ëmännerungen a Verbesserunge gemaach, wéi eng Waasseralimentatioun, an eng Vergréisserung vun den Halen. Am Ufank ass d'Schmelz net besonnesch gutt gelaf, well de Légier, deen dacks am Ausland war, sech net genuch konnt drëms bekëmmeren. Duerch d'Engagement vum Beeforter Schmelzemeeschter Peter Lefort, deen och spéider dem Légier seng Niess, d'Margarethe Rosalie Rigal, bestuet huet, koum d'Produktioun op Héichtouren.
Wéi d'Grande Armée am Oktober 1813 an der Vëlkerschluecht vu Leipzig geschloe gi war, gouf de Légier op Lëtzebuerg kommandéiert. D'Fransousen hu vill Steiere verlaangt, déi de Légier praktesch all aus senger Täsch bezuelt huet. Eréischt 1816 no der Néierlag vun de Fransousen, a mat der Unerkennung vun der franséischer Staatsschold, gouf en indemniséiert.
Wéi no dem Wiener Kongress d'Proprietéit a preisescht Staatsgebitt koum, goung d'Famill Légier nees zeréck a Frankräich. Just den Nicolas ass zu Weilerbach bliwwen an huet de Peter Lefort als Ierwen agesat.
1827 huet deen dat Ganzt dem Charles Collart verkaaft, iwwer deen et duerch Scholdschäiner a Wiesselen 1832 un d'Famill Servais koum. D'Famill Servais war duerno 150 Joer laang Besëtzer vun der Proprietéit.
An der Schmelz goufen allerlee Saache produzéiert, an et war éischter eng Manufaktur wéi eng Schmelz am moderne Sënn. Se huet aus enger Eisegéisserei, engem Emailléierwierk an engem Vernéckelungsatelier bestanen. Donieft gouf et e mechaneschen Atelier an en Hummerwierk. D'Produktioun hat e grousse Volet. Et goufen Eisen- a Blechkonstruktiounen hiergestallt, wéi Brécken, Diech, Gelänneren, Millewierker, Transmissiounen, Pompelen, Kelteren a landwirtschaftlech Maschinnen. Kesseliewen, Camionsachsen, Buggien a Waasserrengerer hunn zu de Spezialitéite vum Wierk gehéiert.
1871 gouf eng Wandhëtzanlag vum System Whitwell installéiert. Déi hat allerdéngs kee grousse Rendement a gouf 1877 nees ofgebaut. D'Blecher dovu goufe spéider beim Bau vun der Bréck iwwer d'Sauer benotzt, déi 1881 op Bedreiwe vum Émile Servais als Delegéierte vum Verwaltungsrot gebaut gouf. 1904 krut d'Wierk en Uschloss op der lëtzebuergescher Säit un d'Eisebunnsstreck Ettelbréck-Waasserbëlleg. No 1918, wéi Lëtzebuerg net méi am Zollveräin war, goufen d'Transporter iwwer déi däitsch Sauerdallbunn an Direktioun Tréier gemaach. Wärend der Ardennenoffensiv gouf d'Schlass schwéier duerch Artilleriebeschoss beschiedegt a stoung laang eidel. De Betrib an der Schmelz goung awer bis 1958 weider.
Canton de Val de Nouère
De Canton de Val de Nouère ass eng franséisch administrativ Andeelung an den Arrondissementer Cognac an Angoulême am Departement Charente an der Regioun Nei-Aquitaine.
De Kanton gouf mam Dekret vum 20. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gegrënnt.
Gemengen am Kanton
Saint-Cybardeaux
Estevelles
Estevelles, ass eng franséisch Gemeng am Departement Pas-de-Calais an der Regioun Hauts-de-France.
Pai
D'Pai, och nach Salaire, Loun oder Gehalt genannt, ass e Paiement, deen de Patron enger Persoun déi fir hie schafft, dem Salarié, als Géigeleeschtung fir seng Aarbecht bezilt. Generell reegelt en Aarbechtskontrakt d'Aarbechtsverhältnes an och d'Pai, déi reegelméisseg bezuelt gëtt. An de meeschten europäesche Länner gëtt d'Pai all Mount op e Bankkonto iwwerwisen.
D'Bruttopai representéiert déi ganz Zomm, op déi de Salarié sengem Aarbechtskontrakt no Usproch huet, éier déi obligatoresch Ofzich wéi Steieren a Cotisatiounen ofgerechent ginn. D'Nettopai representéiert déi Zomm Suen, déi no all den Ofzich schlussendlech beim Salarié ukënnt.
A verschiddene Länner, dorënner Lëtzebuerg, gëtt et ee vum Gesetz virgeschriwwene Soziale Mindestloun.
Déi véier Begrëffer Pai, Salaire, Loun a Gehalt ginn dacks als Synonym benotzt, mä ursprénglech kruten d'Salariéen an d'Beamten e fixt Gehalt, dat also all Mount dat selwecht war, an d'Aarbechter e Loun, dee jee no der Zuel vun de Stonnen, déi s'am Mount geschafft hunn, variéiert huet. ,
Centre Spatial Guyanais
De Centre Spatial Guyanais (CSG), oder Raumfaartzentrum Guyane, bei Kourou an der Guyane ass eng Weltraumgare, vun där zanter 1979 d'Ariane-Rakéite vun der europäescher Raumtransportentreprise Arianespace starten. Et gëtt niewebäi och Startanlage fir d'Sojus- an d'Vega-Rakéiten. Haushär vum Terrain ass déi franséisch national Raumfaartagentur CNES.
Geographie
Den CSG ass eng vun de Startplazen op der Welt déi besonnesch gënschteg fir Starte vu geostationäre Satellitten ass. D'Plaz ass nëmme 500 km vum Equator ewech (5° 13' nërdlech Breet). Doduerch gëtt d'Äerdrotatioun enger Rakéit, déi vun do aus gestart gëtt, e Vitessschub vu 460 m/s (horizontal a Richtung Osten). Ausserdeem ass et bei engem equatornoe Start méi einfach, geostationär Satellitten an d'geostationär Transferbunn fir d'Erreeche vun der geostationärer Ëmlafbunn ze bréngen. E weidere Virdeel vun der Standplaz ass, datt d'Startrichtung fir d'Erreeche vun de wichtegste Ëmlafbunnen (geostationär Transferbunnen a sonnesynchron Ëmlafbunnen) iwwer d'Mier erausféiert a sou beim Rakéitestart keng Mënschen a Gefor kommen.
Et besteet do och keng Gefor vun Äerdbiewen oder tropesche Wierbelstierm.
Kepler-186f
De Kepler-186f ass en Exoplanéit a läit ronn 490 Liichtjoer vun eiser Äerd ewech. Hie gouf am Joer 2012 entdeckt. ,, Hie kreest ëm de rouden Zwerg Kepler-186 (Spektralklass M) am Stärebild Cygnus op enger Distanz vun 52,4 Millioune Kilometer. Seng Ëmlafbunn läit an der habitabeler Zon.
Centre Spatial Guyanais
Franséische Raumfaartzentrum vun 1964 bis 1979
De Raumfaartzentrum gouf 1964 vu Frankräich als Folleg vun der Onofhängegkeet vun Algerien opgeriicht. Wéinst den Accorde vun Évian vun 1962 huet de CNES d'Rakéitebasis vun Hammaguir misse virun 1967 verloossen.
Kepler-186f
Entdeckung
Den Exoplanéit gouf mat Hëllef vum Kepler-Weltraumteleskop entdeckt. Dësen Teleskop zeechent Hellegkeetsschwankungen op, déi optriede wann e Planéit vun der Ärd aus gesinn genee viru sengem Zentralstär laanschtzitt (Transit). Seng Entdeckung hat groussen Interessi bei der Fachwelt ausgeléist, well et den éischte bekannten äerdänlechen Exoplanéit ass, deen an enger habitabeler Zon läit.
Centre Spatial Guyanais
Franséische Raumfaartzentrum vun 1964 bis 1979
Den 9. Abrëll 1968 ass vu Kourou déi éischt Rakéit, eng Héichtefuerschungsrakéit vum Typ Véronique gestart. Déi éischt Drorakéit, déi vun do gestart gouf, war eng Diamant-B-Rakéit. Vum CSG aus ware vum 10. Mäerz 1970 bis de 27. September 1975 fënnef Diamant-B an dräi Diamant-BP4 gestart ginn. De 5. November 1971 war do den eenzege Start vun enger Europa-2-Rakéit, vun där fir deen Typ speziell gebauter Startramp ELE (Ensemble de Lancement Europa).
Kepler-186f
Entdeckung
Observatiounsdonnéeë vun den Observatoire Keck a Gemini hunn d'Entdeckung konfirméiert.
Centre Spatial Guyanais
Grënnung vun der ESA, Startramp ELA-1
No der Grënnung vun der ESA am Joer 1975 stoung de Centre Spatial och fir hir Aktivitéiten zur Dispositioun. Fir déi kollektiv europäesch Rakéit vum Typ Ariane gerëscht ze sinn, war tëscht 1975 a 1978 en Ëmbau vun der ELA-Startramp, déi ganz vun der ESA finanzéiert gouf. Nom Ëmbau war de 24. Dezember 1979 den éischte Start vun enger Ariane 1 vun där elo ELA-1 genannter Startramp. D'Startramp ELA-1 konnt, well d'Rakéiten Ariane 1, Ariane 2 an 3 sech geglach hunn, och fir déi Modeller benotzt ginn. Nom leschte Start vun enger Ariane 3, den 11. Juli 1989 gouf d'Startramp ELA-1 net méi benotzt.
Kepler-186f
Eegenschaften
Den Exoplanéit huet mat engem Radius vun 1,11±0,14 Äerdradien ongeféier d'Gréisst vun der Äerd. Domat as et méiglech, datt et sech ëm en äerdänleche Planéit handelt, an net ëm e Gasplanéit. De Kepler-186f kreest ëm säi Stär op enger Distanz vun 52,4 Millioune Kilometer a brauch fir en Ëmlaf 130 Äerddeeg. Obwuel säin Ofstand zu sengem Stär däitlech méi kleng ass wéi deejeenege vun der Äerd zu der Sonn, empfänkt hien awer manner Energie a läit warscheinlech um baussenzege Rand vun der habitabler Zon vu Kepler 186.
Centre Spatial Guyanais
1988/89: ELA-2 an 3
Fir d'Ariane 4 gouf déi nei Startramp ELA-2 gebaut, an déi éischt Ariane 4 gouf de 15. Juli 1988 gestart. Den éischte Start vun der Ramp ELA-2 war schonn de 26. Mäerz 1986 mat enger Ariane 3. Nom leschte Start vun enger Ariane 4 de 15. Februar 2003 gouf d'Startramp ELA-2 zougemaach. Fir déi ganz nei entwéckelt Ariane 5 huet eng nei Startramp misse gebaut ginn, si krut den Numm ELA-3. Déi éischt Ariane 5 gouf de 4. Juni 1996 vun do gestart.
2004: Startrampen ELS, ELV
Ufank 2004 gouf mam Bau vun der Startramp ELS (Ensemble de Lancement Soyouz) fir déi russesch Sojus-Rakéite ugefaangen. Den éischte Start war fir de Summer 2011 geplangt, gouf awer an den Oktober 2011 verréckelt.
Dofir gouf e russesch-europäesche Kontrakt beschloss, deen et den europäesche Weltraumorganisatiounen erlaabt, Sojus-Rakéite fir hir Zwecker ze gebrauchen. Déi russesch Organisatiounen däerfen am Géigenzuch vu Kourou als Alternativ zu hirer eegener Weltraumgare zu Baikonur (Kasachstan) starten. Vum CSG kann d'Sojus wéinst der méi kuerzer Distanz zum Equator méi schwéier Notzlaaschten an de Weltraum transportéieren. Fir d'ESA bitt d'Kooperatioun d'Méiglechkeet, kommerziell Clienten eng méi bëlleg Alternativ zu der Ariane-5-Rakéit fir manner schwéier Notzlaaschten unzebidden.
Den éischte Start war den 21. Oktober 2011 an hat déi éischt zwéi Satellitte vum europäesche Satellittenavigatiounssystem Galileo an d'Ëmlafbunn transportéiert.
Enn 2004 gouf mam Ëmbau vun der Startramp ELA-1 ugefaangen, fir vun där elo ELV (Ensemble de Lancement Vega) benannter Startramp aus déi fir kleng Notzlaaschten tëscht 300 an 2500 kg nei entwéckelt europäesch Drorakéit Vega starten ze kënnen. Den éischte Start war als Qualifikatiounsfluch geduecht a war den 13. Februar 2012. Si hat néng Satellitten an eng Ëmlafbunn transportéiert, dorënner siwe Pikosatellitten vun europäeschen Universitéiten.
Startbetrib
Starte kënnen och vun net-europäeschen Entreprisen oder Raumfaartorganisatioune beim Startubidder Arianespace gebucht ginn, déi no der Aféierung vun enger ESA-Rakéit déi vun der ESA iwwerhëlt an d'Starte mécht. Dofir keeft d'Arianespace d'Rakéiten oder d'Deeler dovu bei deene vun der ESA erausgesichte Produzenten. Ausserdeem bezillt d'ESA zwee Drëttel vun de Betribskäschte vum Centre Spatial Guyanais.
Infrastruktur
D'Infrastruktur vun der Weltraumgare besteet aus Gebaier fir d'Startvirbereedung vu Rakéiten a Satellitten, Startrampen, dem Startkontrollzentrum an enger Fabrick fir Rakéitendreifstoff. Startrampen, déi an der Tëschenzäit zougemaach goufen: ELA-1 an ELA-2. 2012 war d'Startramp ELA-3 fir d'Ariane 5 nach aktiv. Weider aktiv sinn: D'ELS fir Sojus-Rakéiten an d'ELV fir d'Vega-Rakéiten.
De Brandschutz gëtt vun enger Delegatioun vun de Paräisser Pompjéeë (Brigade de sapeurs-pompiers de Paris; an engem Deel vun der Franséischer Arméi) gemaach, wärend d'Gendarmerie nationale an d'Friemelegioun fir d'Sécherheet vum Terrain zoustänneg sinn.
Trophée des Grimpeurs 2006
Et war déi zéngt Kompetitioun vun der Coupe de France 2006.
Se gouf vum Fransous Didier Rous gewonnen.
Wostok (Marskrater)
Wostok  ass en Impaktkrater um Planéit Mars. En huet en Duerchmiesser vu ronn 20 Meter a läit um Meridiani Planum bannenzeg vum MC-19 Margaritifer Sinus-Gradfeld an eng zirka 1200 m südlech vum Endeavour-Krater. De Krater schéngt bal ganz mat Fluchsand gefëllt ze sinn. Et sinn och vill Fielsopschlëss op der Uewerfläch ze gesinn. De Mars Rover Opportunity hat de Krater den 8. Mäerz 2005 (sol 339) erreecht. Bei sengen Ënnersich hat Opportunity de Fiels Gagarin deen nom 1. Kosmonaut Juri Gagarin genannt ass ausgefuerscht an hat d'Buedemprouf Laika gemaach. De Rover huet de Wostok a südlecher Richtung verlooss an huet sech dunn op de Wee bei den Erebus gemaach. De Mini-TES vum Rover war an der Géigend vum Wostok-Krater kuerz ausgefall, awer spéider war d'Feelfunktioun verschwonnen.
Mediterrane Gaart Schwéidsbeng
De Mediterrane Gaart Schwéidsbeng ass e botanesche Gaart zu Schwéidsbeng, deen der Stëftung Hëllef fir d'Natur vun natur&ëmwelt gehéiert.
De Gaart ass iwwer d'Joer op fir de Public vum 1. Mee bis den 20. September. Responsabel fir de Gaart ass de Georges Moes.
Historique
De Gaart gouf 1981 vum Charles Roovers an Dieter Lingener ugeluecht. D'Proprietéit besteet aus dem Gaart selwer, mat enger Fläch vun 19 Ar, engem Haus an enger Scheier. Am Gaart hu si virun allem Planzen aus de Mëttelmiergéigenden an och aus den Trope geplanzt.
Enn 2009 hunn d'Besëtzer hir Proprietéit duerch e Schenkungsakt der Stëftung Hëllef fir d'Natur iwwerreecht, dat mat dräi Oploen: d'Stëftung muss de Gaart weiderféieren an ënnerhalen; e muss fir de Public op sinn; déi fréier Besëtzer behalen e liewenslaangt Wunnrecht am Haus. Gläichzäiteg gouf e Verwaltungsrot opgestallt, deen aus deenen zwéi fréiere Besëtzer a Vertrieder vun der AAT - Garten- und Teichfreunde Luxemburgs, der Gemeng Schengen (deemools der Gemeng Welleschten), an der Stëftung Hëllef fir d'Natur besteet.
2012 gouf d'Scheier bis op e Giewel ofgerappt an duerch e Neibau ersat.
Pierre Medawar
De , gebuer 1916 zu Vichy a gestuerwen 1966, war e franséischen Industriellen a Geschäftsmann.
Hien huet de 5. Juni 1948, zesumme mam Jacques Arizzoli, zu Lëtzebuerg d'Firma Secalt gegrënnt. Den Zweck vun der Firma war fir den Tirfor ze produzéieren. Dat ass en Handseelzuch, fir deen d'Patent de 5. September 1945 vum Simon Faure a Frankräich ugemellt gi war. De Medawar hat d'Patent uganks fir Däitschland an de Benelux kaaft.
Déi éischt Stécker fir den Tirfor goufen an den Atelieren Tanson am Gronn an Neo-Luma op der Polvermillen fabrizéiert an an der fréierer Händschefabrick am Gronn zesummegesat. Déi dräi éischt Tirfore goufen op der Foire internationale am Juni / Juli 1948 virgestallt. 1949 huet Secalt sech an an der fréierer Kottengsspënnerei Kuborn op der Polvermillen installéiert.
Méi spéit goufe vill Duechterfirme vun der Secalt am Ausland gegrënnt, dorënner déi däitsch Greifzug GmbH an d'amerikanesch Griphoist Inc. Déi Betriber gehéiere mëttlerweil alleguer zur internationaler Tractel-Grupp mat Sëtz zu Lëtzebuerg.
Pinctada margaritifera
Pinctada margaritifera ass eng Aart vu Mieres-Pärelmuschelen. Et ass e Weechdéier mat zwou Valven, aus der Famill vun den Pteriidae bannent der Uerdnung vun de Pterioida.
Erieséi
Den Erieséi (en.: Lake Erie; fr.: Lac Érié) ass vun der Fläch hier deen zweetklengste vun de fënnef Grousse Séien vun Nordamerika, déi duerch Flëss matenee verbonne sinn. No Déift a Volumen ass et dee klengsten. Den Numm kënnt vun der Stad Erie am Pennsylvania, déi hiren Numm vum Indianerstamm Erie (aus der Irokese Sprooch Ee-ree-a-gee, wat souvill wéi laange Schwanz bedeit) huet.
Pierre Medawar
2016 ass Secalt op Féiz geplënnert an d'Gebaier op der Polvermille goufen ofgerappt.
Erieséi
Den Ontarioséi läit op enger Héicht vu 174 m iwwer dem Mier an huet eng Fläch vun 25.667 km² an e Volume vu 484 km³. Säin Ëmfang ass 1.290 km, an den déifste Punkt ass 64 Meter ënner dem Waasser. Am Duerchschnëtt huet en eng Déift vun 19 Meter ënner dem Waasser, an ass deemno dee flaachste vun de fënnef Séien.
Pinctada margaritifera
Verbreedung
D'Pinctada margaritifera gëtt et am Persesche Golf, am Roude Mier, am Sudan, a Papua Neiguinea, Australien, Franséisch Polynesien, op de Cook Inselen, an Indonesien, op den Andaman an Nicobar Inselen, am südwestlechen Deel vum Indeschen Ozean, a Japan an am Pazifeschen Ozean, sou wéi och op verschiddene Plazen laanscht d'Küst vun Indien.
Erieséi
D'Grenz tëscht Kanada an de Vereenegte Staate geet duerch de Séi. Am Norde läit déi kanadesch Provënz Ontario, am Süden d'US-Bundesstaaten Ohio, Pennsylvania an New York. Haaptaffluent ass den Detroit River deen aus dem Lake St. Clair kënnt. Aner Flëss, déi dralafen, sinn den Grand River, Huron River, Maumee River, Sandusky River a Cuyahoga River. Am Nordoste leeft den Erieséi duerch den Niagara River mat den Niagarafäll an den Ontarioséi iwwer. Am Oste verbënnt den Eriekanal de Séi mam Hudson River.
Et gëtt eng 27 Inselen am Erieséi, 9 dovun sinn op kanadeschem Territoire, de Recht op US-amerikaneschem. Déi gréisst Insel ass Pelee Island, op der kanadescher Säit.
Um Séiufer leien d'Stied Buffalo, Erie, Toledo a Cleveland.
De Séi ass den Auswierkunge vun der Urbaniséierung, Industrialiséierung, Déierenziichterei an intensiver Landwirtschaft am stäerksten ausgesat. De fruchtbare Buedem ronderëm de Séi gëtt intensiv kultivéiert an den Erieséi ass deemno deen am meeschten urbaniséierte an och de knaschtegste vun de fënnef Séien.
Juegdgeld
D'Juegdgeld ass eng Indemnitéit, déi de Piechter un d'Proprietairë vun den Terrainen am Lous bezilt, well si him d'Recht fir ze joen oftrieden.
De Piechter bezilt d'Proprietairen net direkt, mä de Juegdsyndikat, deen d'Suen da proportionell zu der Gréisst vun den Terrainen un déi eenzel Proprietairen, déi Member am Juegdsyndikat sinn, virugëtt.
De Proprietaire muss sech selwer drëm këmmeren, datt de Juegdsyndikat seng Bankverbindung huet. Wann hien dat no dräi Joer net an d'Rei bruecht huet, da verfält säin Urecht an d'Suen vum dem eelste Juegdjoer ginn un déi aner Proprietairë verdeelt. D'Prozedur fir de Konto matzedeele kann um guichet.lu gemaach ginn. == Entwécklung vum duerchschnëttleche Juegdgeld pro Hektar a Bezierk ==
Bréck an der Weilerbaach
D'Bréck an der Weilerbaach ass eng däitsch-lëtzebuergesch Grenzbréck iwwer d'Sauer tëscht Weilerbaach a Weilerbach am Äifelkrees Béibreg-Prüm a Rheinland-Pfalz. Si steet um Flosskilometer 30,920.
D'Bréck gouf 1967 ageweit an et war déizäit an Europa déi eenzeg Grenzbréck bei där keng Gebaier fir Grenzkontrolle gebaut goufen. Fir den deemolge President vum Verein Naturschutzpark e. V. den Dr.h.c. Alfred Toepfer z'éieren, gouf d'Bréck op den Numm Alfred-Toepfer-Bréck gedeeft.
Fir drop opmierksam ze maachen datt iwwer d'Bréck e Jakobswee féiert, gouf am Joer 2010 am Agank vun der Bréck op der lëtzebuergescher Säit eng Skulptur mat enger Jakobsmuschel opgestallt. Se gouf vum Iechternacher Sculpteur Michel Schiltz op der Plaz aus dem Stee geha.
Hir Nopeschbrécke sinn d'Bréck vu Bollendorf (flossop) an d'Foussgängerbréck zu Iechternach (flossof).
Fréier Bréck
Déi al Bréck vun 1881 huet aus zwéin Deeler bestanen. Um Uschloss um lëtzebuergeschen Uwänner stoung eng Dunnebréck mat dräi Felder vun all Kéiers 16,30 m op zéi Flosspiliere vun 2 m Breet. Dorun huet um däitschen Uwänner eng stenge Boubréck ugeschloss mat enger Boubreet vun 9 m. D'Bréck war op Bedreiwe vum Verwalungsrot vun der Weilerbacher Schmelz ënner dem Emile Servais gebaut ginn, haatsächlech fir d'Produkter iwwer Lëtzebuerg, dat déi Zäit am Däitschen Zollveräin war, méi einfach kënnen ze kommerzialiséieren. D'Eisendunnen op den zwou Säite ware sougenannt Vollwandblechdunnen mat enger Héicht vun 2 Meter, déi aus Stécker vun der Whitewell-Wandhëtzanlag déi 1877 an der Schmelz ofmontéiert gi war, zesummegenitt goufen.
Lucky Luke (Comicsserie)
Lucky Luke ass eng humoristesch Comicsserie, déi vum belschen Zeechner Morris (Maurice de Bevere) kreéiert gouf an déi am Wëlle Westen spillt, wou den Haaptpersonnage, de Lucky Luke, fir Recht an Uerdnung suergt.
Déi éischt Lucky-Luke-Geschicht war de Band Arizona 1880. Si ass de 14. November 1946 fir d'Chrëschtdeeg vun deem Joer an enger Spezialnummer vun der Comicszäitschrëft Le Journal de Spirou, dem Almanach 47, erauskomm. De Morris hat deemools eréischt 24 Joer.
An der Belsch an a Frankräich gouf de Lucky Luke bis 1968 am Magazine Spirou publizéiert, vun 1986 bis 1973 am Magazine Pilote, tëschent 1974 an 1975 a sengem eegenen, no him benannte Magazine, tëschent 1975 an 1976 am Magazine Tintin an duerno a verschiddenen aneren Magaziner.
Wann d'éischt Publikatioun a Magaziner bis erduerch war, goufen d'Geschichten, mat e puer Ausnamen, a Form vun Albumen erausbruecht. Déi 31 éischt Albume sinn alleguer vum Editeur Dupuis publizéiert ginn, déi duerno vum Verlag Dargaud; vun 1991 u war et Lucky Productions, déi d'Albume publizéiert hunn an zanter 2000 kënnt de Lucky Luke bei Lucky Comics eraus.
Daniel Radcliffe
Den Daniel Jacob Radcliffe, gebuer den 23. Juli 1989 zu Hammersmith e Quartier am Weste vu London, ass en englesche Schauspiller.
Lucky Luke (Comicsserie)
De Lucky Luke ass weltwäit bekannt an ass an Europa immens populär; zu Lëtzebuerg ass de Lucky Luke änlech beléift ewéi den Astérix an den Tintin. D'Comic-Serie gouf an 23 Sproochen iwwersat. Bis ewell goufen eng 300 Milliounen Albume verkaaft.
Daniel Radcliffe
Hie gouf wéinst senger Roll als Harry Potter an de Verfilmunge vun den Harry-Potter-Romaner vun der Joanne K. Rowling bekannt.
Lucky Luke (Comicsserie)
Nieft dem Comicalbum u sech sinn och Lucky-Luke-Kinosfilmer erauskomm, wéi och Dessin-animéen, Merchandise-Artikelen a Computerspiller. Zënter 1998 ass de Lucky Luke och am Erliefnispark Walibi bei Wavre vertrueden. Am Kader vun enger Beneluxkooperatioun zum Theema Fraud Prevention koum am September 2008 eng gratis Spezial-Nummer vum Lucky Luke iwwer Bedruchsvermeidung eraus, speziell bestallt op der Basis vun enger lëtzebuergesch-belsch-hollännescher Initiativ, wou direkt dräi lëtzebuergesch Ministèren dru bedeelegt waren. Den Auteur vun deem Album war de Vittorio Leonardo.
Bis 1955 goufen d'Geschichte vum Lucky Luke eleng vum Morris kreéiert, duerno a bis zu deem sengem Doud, 1977, war de René Goscinny den Auteur, de Morris huet just nach gezeechent. Zanterhier changéieren d'Auteuren. Am Moment (Enn 2018) sinn et de Jul (Julien Berjeaut) als Auteur an den Achdé (Hervé Darmenton) als Zeechner. Bis 2018 nach mat koumen 80 Albume vum Lucky Luke eraus. Dee bis ewell leschte Band, Un Cow-boy à Paris, ass vum November 2018. D'Illustratiounen dovu si vum Achdé an de Jul ass den Auteur; déi zwéin haten och dee viregte Band (La terre promise) zesumme kreéiert. Dertëscht koum nach een Erënnerungsalbum vum Mathieu Bonhomme eraus: L'homme qui tua Lucky Luke.
De Personnage
De Lucky Luke ass ee Cowboy, éischter gouereg, an hien huet eng schwaarz Krausel um Kapp. Meeschtens huet hien ee gielt Hiem un, ee schwaarze Gilet an och ee roude Foulard. Hien huet eng blo Box a brong Stiwwelen un. Säin Numm kënnt vu "luck" d.h. Gléck. De Lucky Luke setzt sech a fir d'Gesetz, hie suergt fir Recht an Uerdnung. An de verschiddene Albume geet et ëmmer ëm dat Gutt an dat Béist, a fir d'Gerechtegkeet, fir déi de Lucky Luke sech asetzt a kämpft.
Déi grouss Géigner vum Lucky Luke sinn déi véier Dalton Bridder, eng Uspillung op déi historesch Dalton Bridder, déi Banditten am Wëlle Westen waren.
Historesch Personnagen
An der Lucky-Luke-Serie trieden eng Rëtsch historesch Personnagen op:
Verschiddenes
De Lucky Luke huet am Laf vu sengem Liewen mam Fëmmen opgehalen. De Morris gouf dofir 1988 vun der Weltgesondheetsorganisatioun mat engem Spezialpräis ausgezeechent, well hien dem Lucky Luke zanter 1983 d'Fëmmen ofgewinnt hat. Zanterhier huet de Lucky Luke meeschtens e Grashallem amplaz vun enger Zigarett am Mond.
La Quotidienne luxembourgeoise
Et war no der Luxemburger Zeitung déi zweet Dageszeitung an der Lëtzebuerger Geschicht.
Lucky Luke (Comicsserie)
Verschiddenes
Vun engem eenzege Lucky-Luke-Band gëtt et eng lëtzebuergesch Iwwersetzung: L'amnésie des Dalton gouf 1991 vum Lucien Czuga als Wéi d'Daltone kee Verhalt méi haten adaptéiert.
Zeechnen
De Lucky Luke as eng Comic-Serie déi "karikatural" gemoolt ass. Dat heescht, datt d'Ëmwelt an d'physesch Gestalt vun de Personnage phantasievoll an och gär iwwerdriwwen duergestallt ginn. Dat weist zum Beispill de Gebrauch vu groussen Nuesen. De Morris huet awer och d'Faarwen op déi Aart a Weis duergestallt. Dat manifestéiert sech zum Beispill doduerch, datt hien den Himmel net blo moolt mä mat enger méi phantasievoller Faarf.
Dat kënnt och a verschiddenen Zeene vir, an deenen hien déi komplett Zeenerie mat enger Faarf gemoolt huet, wéi zum Beispill eng Brandzeen, déi ganz a Rout gemoolt ass. Domat kritt déi Zeen en humoristeschen Aspekt; et erënnert souguer e bëssen u Pop-Art. .
D'Aventures de Lucky Luke nom Morris
Nom Doud vum Morris huet d'Serie den Numm changéiert.
Passignano sul Trasimeno
Passignano sul Trasimeno ass eng italieenesch Uertschaft a Gemeng an der Provënz Perugia, Regioun Umbrien. Si läit um Norduwänner vum Trasimeno-Séi.
Trophée des Grimpeurs 2005
Et war déi néngt Kompetitioun vun der Coupe de France 2005.
Se gouf vum Belsch Philippe Gilbert gewonnen.
Provënz Concepción (Chile)
Concepción ass eng Provënz an der chileenescher Regioun Bío-Bío. D'Haaptstad ass Concepción.
D'Provënz huet eng Fläch vun 3.439,3 km², 2002 goufen 912.889 Awunner do gezielt.
Goethe-Gedenkplack um Bock
D'Monument dat op d'Initiativ vum Kommitee Goethe vun der Lëtzebuerger Studentevereenegung ASSOSS opgeriicht gouf, steet um Eck vum Boulevard Victor Thorn mam Clausener Bierg, vis-à-vis vum Gebai vum Staatsrot, am Quartier Pafendall vun der Stad Lëtzebuerg. Et ass den 3. November 1935 vum Generaldirekter fir Bauten (Bauteminister) Étienne Schmit ageweit ginn.
De Stee gouf vun der Gemeng Beefort gestëft an d'Plack vum Albert Kratzenberg realiséiert.
Text op der Plack
Op der Plack steet dësen Text: Hier findet sich soviel Grösse und Anmut, soviel Ernst mit Lieblichkeit verbunden, dass wohl zu wünschen wäre, Poussin hätte sein herrliches Talent in solchen Räumen betätigt. Goethe über Luxemburg. Campagne in Frankreich. 15. Oktober 1792
Vesta (Homonymie)
Mat Vesta kënne follgend Bgrëffer gemengt sinn:
Saint-Sulpice (Lot)
Saint-Sulpice ass eng franséisch Gemeng am Departement Lot, an der Regioun Occitanie.
Saint-Sulpice läit um Jakobswee, an zwar um Wee dee vu Le Puy-en-Velay fortgeet, an dee Via Podiensis heescht.
D'Gemeng läit am Dall vum klenge Floss Célé.
Luxemburger Zeitung (1844-1845)
Si war, trotz hirem Titel, op den däitsche Marché, am Rheinland, ausgeriicht. Den Ernest Grégoire, deen den 9. Oktober 1844 hiren Editeur gouf, hat virdru probéiert, zu Tréier eng kathoulesch Zeitung erauszebréngen, woufir en awer keng Autorisatioun kritt hat. Dofir huet en dann déi Zeitung vu Lëtzebuerg aus erausbruecht. An den éischten 3 Méint, wou se bestoung, war den F. Zucker (1820-?), e fréiere Ënnerleitnant bei der preisescher Garnisoun, den Editeur, dono, vum 9. Oktober 1844 u war et den Ernest Grégoire. Dernieft war och de Berliner Gustav Rintel (1810-1854) Redakter.
Am Juni 1845 gouf d'Luxemburger Zeitung wéinst « délit de presse» a well sech hire Redakter, den Ernest Grégoire, ouni Ënnerbriechung a Frankräich opgehalen huet, ofgeschaaft.
D'Luxemburger Zeitung gëtt als eng Zort Virleeferin vum Luxemburger Wort ugesinn.
Spello
Spello ass eng italieenesch Uertschaft a Gemeng an der Provënz Perugia, Regioun Umbrien.
Tour de France 1952
Den 39. Tour de France ass vum 25. Juni bis den 19. Juli 1952 an 23 Etappen op enger Totaldistanz vu 4.898 km gefuer ginn.
Jean Racine
De Jean Racine, gebuer den 21. Dezember 1639 zu La Ferté-Milon a gestuerwen den 21. Abrëll 1699 zu Paräis, war e franséischen Theaterschrëftsteller. Hie gëtt, mam Molière an dem Corneille, zu de "groussen Dräi" vun der franséischer Literatur vum 17. Joerhonnert gezielt. De Racine huet haaptsächlech Tragedië geschriwwen, mä och eng Comédie (Les Plaideurs).
De Jean Racine, deen och eng Zäit kinneklechen Historiograph oder Chroniker war, war am Mee 1687 e puer Deeg mam Louis XIV. zu Lëtzebuerg.
Grenay (Pas-de-Calais)
Grenay, ass eng franséisch Gemeng am Departement Pas-de-Calais an der Regioun Hauts-de-France.
Trophée des Grimpeurs 2004
Déi '''78. Trophée des Grimpeurs''' gouf den 2. Mee 2004 gefuer.
Et war déi zéngt Kompetitioun vun der Coupe de France 2004.
Se gouf vum Fransous Christophe Moreau gewonnen.
Spoleto
Spoleto ass eng italieenesch Stad an der Provënz Perugia, Regioun Umbrien.
Maciste, il gladiatore più forte del mondo
Maciste, il gladiatore più forte del mondo ass en italieenesche Film vum Michele Lupo aus dem Joer 1962.
Kannibalismus
Als Kannibalismus (vu Caníbales, dem spueneschen Numm vun de Kariben, engem Stamm an der haiteger Karibik, dee bekannt dofir war, Kannibalismus ze praktizéieren), och nach Anthropophagie genannt, gëtt d'Iesse vu Mënschefleesch oder mënschlechen Organer duerch aner Mënsche bezeechent. Eng Persoun, déi Kannibalismus praktizéiert, gëtt Kannibal genannt. De Begrëff Kannibalismus ass och op d'Zoologie ausgedeent ginn a gëtt fir all Liewewiese vun enger bestëmmter Spezies benotzt, dat en anert Wiesen aus där Spezies frësst.
Kannibalismus war an der Vergaangenheet a villen Deeler vun der Welt verbreet a gouf a verschiddenen isoléierte Kulturen am Südpazifik bis an d'19. Joerhonnert praktizéiert. Fiji war fréier als "Kannibalen-Inselen" bekannt. Kannibalismus ass bis viru kuerzem nach a verschiddene Kricher, dorënner a Liberia an am Kongo, praktizéiert ginn. Vun de Korowai a Papua-Neiguinea gëtt ugeholl, datt Kannibalismus och haut nach zu hirer Kultur gehéiert. Historesch gesinn ass de Virworf vu Kannibalismus vun de Kolonialmuechten dofir benotzt ginn, fir d'Ënnerdréckung vun, hirer Meenung no, primitive Vëlker ze justifiéieren. An deene meeschte Länner ass Kannibalismus net verbueden; Mënschen, déi Mënschefleesch iesse ginn normalerweis wéinst aneren Ursaachen ugeklot, wéi Mord oder Läicheschändung.